Dusseldorf

Dyusseldorf — Germaniyadagi shahar, Dyussel daryosining Reyn daryosiga quyilish yerida joylashgan. Shim. Reyn-Vestfaliya yerining maʼmuriy markazi, mamlakatning yirik iqtisodiy markazlaridan. Aholisi 568,4 ming kishi (1998). Dyusseldorf tarixiy man-balarda 12-asrdan, shahar sifatida 1288 yildan tilga olingan. Transport yoʻllarining muhim tuguni. Daryo porti, xalqaro aeroport bor. Rurning iqtisodiy-moliyaviy markazi. Poʻlat eritish va prokat ishlab chiqarish, umumiy va transport mashinasozligi, stanoksozlik, elektrotexnika, qora metallurgiya va kon sanoati uchun uskunalar ishlab chiqarish, kimyo, oyna, yogʻochsozlik, toʻqimachilik sanoati korxonalari bor. Dyusseldorfda Germaniyadagi asosiy banklarning boʻlimlari, koʻpgina konsernlarning boshqaruv organlari joylashgan. Universitet (1965), tib-biyot akademiyasi, BA, maʼmuriy xoʻjalik akademiyasi, qora metallurgiya instituti, Badiiy, iqtisod va Gyote muzeylari, konservatoriya, opera teatri bor. Dyusseldorf — mashhur nemis shoiri Geynening vatani. Shaharda oʻrta asrlarga oid meʼmoriy yodgorlik koʻp.OʻzME. Birinchi jild. Toshkent, 2000-yil

Dusseldorf Germaniyadagi bir shahar boʻlib, mamlakatning iqtisodiy markazi hisoblanadi. 586 217 aholisi bor.

 Manbalar 

 Havolalar 

 Düsseldorf uzra meinestadt.de (nemischa)
 Muntazam Düsseldorf Homepage (olmoncha / inglizcha / ruscha / yaponcha / xitoycha)

Turkum:Alifbo boʻyicha aholi punktlari  Turkum:Germaniya shaharlari